

***Fundargerð framkvæmdastjórnar HSK fimmtudaginn 10. apríl 2025 kl. 16:40***

Fundur haldinn í Selinu á Selfossi

Mætt eru: Guðríður Aadnegard, Guðmundur Jónasson og Anný Ingimarsdóttir.  Einnig er mættur Engilbert Olgeirsson, framkvæmdastjóri HSK

***Dagskrá fundarins:***

**1. Boð á aðalfund Umf. Selfoss í kvöld**

 Formlegt boðsbréf barst frá félaginu þar sem stjórn og starfsfólki er boðið á fundinn. *Stjórn Umf. Selfoss er þakkað gott boð. Fundarmenn geta því miður ekki þegið þetta góða boð vegna annarra verkefna, en varaformaður HSK verður á fundinum og mun skila kveðju frá HSK.*

**2. Sérsambandsþing framundan**

2.1 Þingi GLÍ, sem vera átti á laugardag, hefur verið frestað til 10. maí. *Framkvæmdastjóri HSK hefur nú þegar sent upplýsingar um þetta til glímuráðs HSK og óskar eftir að ráðið finni fulltrúa á þingið.*

2.2 Boð á Skotþing 26. apríl. HSK á rétt á að senda sjö fulltrúa. *Framkvæmdastjóri HSK hefur nú þegar sent upplýsingar um þetta til skotíþróttafélaga á svæðinu og óskað eftir að þau komi sér saman um að manna þingið.*

**3. Íþróttaþing 16. og 17. maí nk.**

3.1 Forsendur stjórnar við val á fulltrúum og varafulltrúum. *Framkvæmdastjórn HSK hefur einróma samþykkt að eftirfarandi forsendur skuli liggja til grundvallar við val á fulltrúum og varafulltrúum á Íþróttaþing:*

1. *Fulltrúar úr aðalstjórn HSK*
2. *Starfsmenn HSK (framkvæmdastjóri)*
3. *Fulltrúar úr varastjórn HSK*
4. *Fulltrúar frá stærstu aðildarfélögum HSK*

3.2 HSK á rétt á að senda sex fulltrúa. *Fram kom að fimm stjórnar- og varastjórnarmenn, auk framkvæmdastjóra hafi óskað eftir að fara þingið. Framkvæmdastjóra falið að fá varafulltrúa á kjörbréf HSK, sbr. samþykkt fundarins.*

3.3 Huga þarf að því hvort HSK sendir tillögur inn á Íþróttaþing, en senda þarf tillögur til ÍSÍ fyrir 18. apríl. *Formanni og varaformanni falið að skoða málið.*

**4. Starfsskýrsluskil**

4.1 Félögin eiga að skila starfsskýrslu ÍSÍ og UMFÍ fyrir 15. apríl nk.

4.2 21 félag hefur skilað, en 33 eiga eftir að ganga frá skilum. *Framkvæmdastjórn felur framkvæmdastjóra að ræða við svæðisfulltrúanna og óska eftir að þær taki að sér að hringja í félög sem ekki eru búin að skila og minna á skilin og fá upplýsingar um stöðu mála.*

**5. Lottóforsendur frá ÍSÍ og UMFÍ**

ÍSÍ og UMFÍ hafa nú uppfært forsendur lottóúthlutunar til íþróttahéraða og lottótekjur í mars, sem greiddar voru út í apríl taka mið af íbúafjölda þessa árs. *Framkvæmdastjórn mun óska eftir að lóttóúthlutun til íþróttahéraða verði leiðrétt frá 1. janúar sl.*

**6. HSK þing í Aratungu**

6.1 Þingforsetum og formanni HSK var falið að lesa yfir þinggerð sem barst strax eftir þing fráþingriturum.

6.2 *Framkvæmdastjóra falið að senda út tillögur sem samþykktar voru á þinginu eftir því sem við á.*

**7. Önnur mál**

7.1 Stefnt að næsta stjórnarfundi mánudaginn 5. maí nk.

*Fundi slitið kl. 17:20*

*Anný Ingimarsdóttir, fundarritari*